Zriadenie Rámcovej zmluvy o investovaní, na základe ktorej môžete začať investovať, či už pravidelne alebo jednorazovo, je bez poplatku. Na základe tejto zmluvy vám bude otvorené Investičné konto, ktorého zriadenie aj vedenie je taktiež bez poplatku. Investičné konto je účet, na ktorom bude evidované, koľko podielov a v ktorom Fonde vlastníte. Zriadiť, zmeniť aj ukončiť pravidelné investovanie môžete tiež bez poplatku. S jednorazovým aj pravidelným investovaním do Fondov je spojený vstupný poplatok. Jeho výška závisí od celkového objemu vašich investícií vo Fondoch skupiny ČSOB/KBC a od typu Fondu. Čím väčší objem investícií už u nás máte, tým nižší vstupný poplatok platíte. Výška vstupného poplatku sa pohybuje od 0 % do 3 %. Bližšie informácie nájdete v Sadzobníku pre Investičné poradenstvo a Cenné papiere. S fungovaním Fondov sa spájajú taktiež určité náklady (napríklad poplatok za správu Fondu či náklady spojené s auditom účtovníctva Fondu). Tieto však už neuhrádzate osobitne, ale vždy sú už odzrkadlené vo výške hodnoty 1 podielu a sú tiež zohľadnené v zobrazovanej výkonnosti Fondu v ČSOB SmartBankingu alebo na Vývoj podielových a investičných fondov | ČSOB (csob.sk). Ak vás celková výška týchto nákladov zaujíma, nájdete ju v dokumente Kľúčové informácie pre investorov príslušného Fondu v kolonke Priebežný poplatok.